ΓΡΑΠΤΗ ΕΡΩΤΗΣΗ E-1788/99

υποβολή: Glyn Ford (PSE) προς την Επιτροπή

(11 Οκτωβρίου 1999)

Θέμα: Ποδοσφαιρική Ένωση Λάτσιο και συμφωνία με ταξιδιωτικό πρακτορείο

Γνωρίζει η Επιτροπή τα δημοσιεύματα του Τύπου τα οποία αναφέρουν ότι η Ποδοσφαιρική Ένωση Λάτσιο έχειπογράψει τριετή συμφωνία με ταξιδιωτικό πρακτορείο για την κάλυψη των μετακινήσεων και των εισιτηρίων για αγώνες εκτός έδρας στο πλαίσιο του Κυπέλου Πρωταθλητριών με αποτέλεσμα οι οπαδοί που επιθυμούν να προμηθευθούν εισιτήρια να πρέπει να πληρώσουν διπλάσια απ ότι θα τους κόστιζε να μεταβούν ιδιωτικώς στον τόπο του αγώνα;

Υπό το πρίσμα προηγούμενων απαντήσεων σε παρεμφερείς ερωτήσεις όπου η Επιτροπή ανέφερε ότι μια τέτοια συμφωνία θα αποτελούσε παράβαση της νομοθεσίας της Ευρωπαϊκής Ένωσης και συνιστά «κατάχρηση δεσπόζουσας θέσης», προτίθεται η Επιτροπή να διερευνήσει το θέμα και, εάν τα δημοσιεύματα είναι αληθή, να ενημερώσει τη Λάτσιο ότι πρέπει πάραυτα να σταματήσουν αυτές οι παραβάσεις της νομοθεσίας;

Απάντηση του κ. Monti εξ ονόματος της Επιτροπής

(9 Νοεμβρίου 1999)

Το Αξιότιμο Μέλος ρωτά την Επιτροπή κατά πόσον θεωρεί τη συμφωνία μεταξύ της ποδοσφαιρικής ένωσης Lazio και ενός ταξιδιωτικού πρακτορείου, σύμφωνα με την οποία η ποδοσφαιρική ένωση προμηθεύει στο πρακτορείο το 70 % όλων των εισιτηρίων για κάθε αγώνα εκτός έδρας στο πλαίσιο του Κυπέλλου Πρωταθλητριών, αποτελεί κατάχρηση δεσπόζουσας θέσης που αντίκειται στις διατάξεις του ευρωπαϊκού δικαίου.

Εάνποθέσουμε ότι τα δημοσιεύματα τύπου στα οποία αναφέρεται το Αξιότιμο Μέλος είναι ακριβή, απορρέει ότι το αποτέλεσμα της εν λόγω συμφωνίας είναι να προορίζει σημαντικό ποσοστό των εισιτηρίων για αγώνες εκτός έδρας σε ένα και μόνο ταξιδιωτικό πρακτορείο για αποκλειστική πώληση σε ένα γενικό κοινό, που συνεπάγεται ότι άλλα ταξιδιωτικά πρακτορεία δεν έχουν τη δυνατότητα να πωλούν εισιτήρια σε οπαδούς της Lazio για τους εν λόγω ποδοσφαιρικούς αγώνες. Επίσης, φαίνεται ότι λόγω των πωλήσεων εισιτηρίων από το εν λόγω ταξιδιωτικό πρακτορείο, οι οπαδοί της Lazio θα είναιποχρεωμένοι να αγοράζουν εισιτήρια ποδοσφαιρικών αγώνων ως τμήμα ενός πακέτουπηρεσιών, περιλαμβανομένης της παροχήςπηρεσιών μετακινήσεων και στέγασης.

Όσον αφορά την εφαρμογή των κοινοτικών κανόνων ανταγωνισμού στην εν λόγω συμφωνία, οι κανόνες αυτοί δεν τυγχάνουν εφαρμογής εκτός εάν η συμφωνία έχει σημαντικές επιπτώσεις στις συναλλαγές μεταξύ κρατών μελών. Από ταπάρχοντα στοιχεία απορρέει ότι τα εισιτήρια για αγώνες εκτός έδρας της ποδοσφαιρικής ένωσης Lazio φαίνεται να ζητούνται αποκλειστικά από ιταλούς οπαδούς. Συνεπώς, μπορεί να εξαχθεί το συμπέρασμα ότι η ζήτηση των εν λόγω εισιτηρίων έχει εθνικό, περιφερειακό ή ακόμη και τοπικό χαρακτήρα. Συνεπώς, απορρέει ότι οποιοδήποτε περιοριστικό αποτέλεσμα της εν λόγω συμφωνίας αφορά κατά κύριο λόγο, εάν όχι πλήρως, ταξιδιωτικά πρακτορεία και άλλους διανομείς εισιτηρίων που ασκούν ενεργό δραστηριότητα στην ιταλική αγορά.

Κατά συνέπεια, η Επιτροπή θεωρεί ότι η εν λόγω συμφωνία θα μπορούσε να έχει μικρή ή καμία επίπτωση στις συναλλαγές μεταξύ κρατών μελών και ότι λόγω του γεγονότος αυτού οι κοινοτικοί κανόνες ανταγωνισμού δεν τυγχάνουν εφαρμογής.

Πάντως, οι συμφωνίες ή οι πρακτικές με εικαζόμενο περιοριστικό αποτέλεσμα σε καθαρά εθνικό επίπεδο μπορούν να αξιολογηθούν από μία εθνική αρχή ανταγωνισμού του οικείου κράτους μέλους. Συνεπώς, το αξιότιμο μέλος μπορεί ναποβάλει το θέμα αυτό στην Autorit Garante della Concorrenza e del Mercato στην Ιταλία (Via Liguria 26, I-00187 Roma).